Във връзка с внесени от възложителя допълнителни информации вх. № ОВОС-2633-13/03.02.2022г., вх. №ОВОС-2633-10/24.01.2022г., вх. №ОВОС-2633-4/29.12.2021г., вх. № ОВОС-2633-2/13.12.2021г., уведомление с вх. № ОВОС-2633/19.11.2021г. и становище за допустимост на Община Пловдив с изх. № 22 ИС-70/11.03.2022г. за инвестиционно предложение (ИП): **„Изграждане на инсталация за рециклиране на отпадъчни автомобилни гуми, чрез иновативна безотпадна пиролизна технология 2-ро поколение за получване на екологично чисто пиролизно масло, карбон, газ и стоманена тел“** в гр.Пловдив, община Пловдив, област Пловдив, с възложител: „ЕКО ЕНЕРДЖИ 50“ ООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда изграждане на инсталация за рециклиране на отпадъчни автомобилни гуми чрез процес на пиролиза- безкислородно разлагане, чрез нагряване до висока температура. Така заявеното ИП попада в обхвата на т. 11, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив, Район Южен.

Отговорено от РИОСВ-Пловдив на 28.03.2022г.